कोटा को स्मार्ट सिटी बनाने पर मंथन, महापौर ने जन सहयोग से अतिक्रमण हटाने पर दिया जोर
शहरको स्मार्ट सिटी बनाने की कवायदों में रही अड़चनों को लेकर कोटा डेवलेपमेंट फोरम और इंडियन सोसायटी फॉर ट्रेनिंग एंड डेवलपमेंट ने सुझावों के लिए पुरुषार्थ भवन में बैठक का आयोजन किया। बैठक में ट्रैफिक सिस्टम, सड़कों पर आवारा पशु और अतिक्रमण की समस्याओं को लोगों ने प्रमुखता से उठाया। लोगों का कहना था कि जब तक इन समस्याओं से निजात नहीं मिलता कोटा का स्मार्ट सिटी बनना मुश्किल है।
वहीं इस दौरान महापौर महेश विजय ने आम जनता और व्यापारियों सहयोग देने की अपील करते हुए कहा कि बाजारों में फुटपाथ से अतिक्रमण हट जाए तो शहर खुद ही स्मार्ट हो जाएगा। कार्यक्रम में केडीएफ की वाइस प्रेसिडेंट अनिता चौहान प्रवीण भंडारी ने स्मार्ट सिटी क्या है इसका प्रजेंटेशन दिया।
जनताका सहयोग मिलना जरूरी: महापौर
नगरनिगम के कर्मचारियों अधिकारियों का आधा समय तो मीटिंग में ही बीत जाता है। हर दिन किसी किसी की मीटिंग होती रहती है। शहर का हर व्यक्ति स्मार्ट सिटी पर ढाई घंटे बोल सकता है, लेकिन केवल बोलने से नहीं होगा। सहयोग से समस्याएं हल हो सकती है। जनता और व्यापारी फुटपाथ खाली कर दंे तो स्मार्ट दिखने लगेगा शहर। बाजार अच्छा दिखे, इसके लिए व्यापारियों को आगे आना होगा।
^शहर में मेडिकल फेसिलिटी वर्तमान में क्या है और भविष्य में किस तरह की होनी चाहिए। इसके लिए प्लान बनना चाहिए- प्रेमदास,सीनियरप्रेसिडेंट डीसीएम
^नालों को डेवलेप किया जा सकता है। उस पर सोलर प्लांट गार्डन के रूप में विकसित किया जा सकता है। अभी सभी तरह का मिक्स 500 टन कचरा रोज ट्रेंचिंग ग्राउंड पर जा रहा है।- सुसेनराज, एनजीओसंचालिका
^उद्योगों के लिए नई पॉलिसी बनाकर शहर से बाहर शिफ्ट करें -राजेश गुप्ता उद्योगपति
^अंडरग्राउंडकेबल लाइन करने के लिए शहर में डक्ट सिस्टम बनें। उसी में से हर विभाग की लाइन डाली जा सके। इससे बार-बार खुदाई नहीं करनी पड़ेगी।- सुनीलजांगिड़ बीएसएनएल
^शहर में आवारा पशुओं की समस्या काफी बड़ी है। इसका स्थाई समाधान किया जाना चाहिए। कोचिंग में आने वाले स्टूडेंट रोज इस समस्या से जूझते हैं और आकर हमें बताते हैं। यहां से जाने के बाद कोटा का ऐसा ही फीडबैक वे अपने शहर में देते हैं। इससे कोटा की बदनामी होती है। -रजनीश सोमानी, एलेन प्रतिनिधि।
^शहर में ट्रैफिक का कोई सिस्टम ही नहीं है। यहां ट्रेन से उतरने के बाद स्टेशन के बाहर ट्रांसपोर्ट का संसाधन विकसित नहीं हैं। सड़कों पर रोज एक्सीडेंट हो रहे हैं। 20 से 30 साल पुरानी तक गाडिय़ां दौड़ रही हैं। लाइसेंस का कुछ पता नहीं हैं। शहर में इतने उद्योग है, उनसे निगम को लाभ लेना चाहिए। -देशनिधि कासलीवाल, ट्रांसपोर्ट उद्यमी।
^बातपूरे शहर को वाईफाई करने, केबल को अंडरग्राउंड करने और सीसीटीवी कैमरे लगाने की होती है, लेकिन टावर लगाते हैं तो निगम परमिशन और 5 हजार रुपए शुल्क मांगता है। वैसे तो इनकी जरूरत नहीं होनी चाहिए, लेकिन नियम बना रखे हैं तो हम शुल्क जमा करवाकर आवेदन करते हैं। उसके बावजूद परमिशन देने में परेशान कर दिया जाता है। -गोविंद सिंघल, जीएम बीएसएनएल।
^शहरकी सड़कों पर तो सफाई दिखती है, लेकिन कचरा प्वाइंट की हालत नारकीय है। शहर में 170 कचरा पाइंट है। जहां समय पर कचरा नहीं उठता। कोटा घूमने आने वाले गलत मैसेज लेकर जाते हैं। -हरिसूदन शर्मा, कर्मचारी नेता।
^होटल उद्योग से जो वेस्ट निकलता है, उसका कोई समाधान नहीं हो रहा। टूरिस्ट पैदल घूमना चाहता है, लेकिन यहां की सड़कें चलने लायक नहीं है।- सूर्याराजावत, होटल उद्यमी।
^कोटामें 1 हजार से अधिक धरोहर है, लेकिन कोई जानता तक नहीं हैं। हेरिटेज के हर प्वाइंट पर अतिक्रमण होता जा रहा है। जब तक हम ऐतिहासिक धरोहरों को सहेजेंगे, कोटा को स्मार्ट नहीं बना सकते -एसएस झा, कन्वीनर इंटेक।
^हमनेसमस्याओं के समाधान के लिए एप बनाया था, हर जानकारी उस पर थी। गवर्नेस का सिस्टम लागू किया। पूरा निगम कंप्यूटराइज्ड किया। आज वो सब कहां है। दोबारा नया करने की जरूरत क्यों पड़ी। जरूरत ग्रुप हाउसिंग की और छोटे-छोटे भूखंड नीलाम किए जा रहे हैं।- डॉ.र|ा जैन, पूर्वमहापौर।
पुरुषार्थ भवन मे कोटा डेवलपमेंट फोरम की बैठक को संबोधित करते महापौर महेश विजय।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva